**Comunicat presă, 1 martie 2021**

**CURS AUTORIZAT CONTABILITATE**

În perioada **9 martie 2021 – 10 mai 2021**, Camera de Comerț, Industrie și Agricultură Arad, prin Centrul de Formare Profesională, vine în sprijinul celor interesați, cu o nouă serie a cursului „Contabil” (cod COR 331302).

**“Munca de contabil presupune disciplină, cunoștințe şi atenţie la detalii, dar şi capacitatea de a folosi toate instrumentele contabile în concordanță cu legislația. Astfel, pentru a face faţă schimbărilor din piaţă, este nevoie de informare continuă cu privire la noutăţile din domeniu”,** informează preşedintele CCIA Arad, domnul arh. Gheorghe Seculici.

Competențele profesionale dobândite în urma absolvirii acestui program: Întocmirea / completarea documentelor primare; Contarea operațiunilor patrimoniale; Efectuarea de calcule specifice; Completarea registrelor contabile; Întocmirea balanței de verificare; Evaluarea patrimonială; Întocmirea bilanțului contabil

Condiții de înscriere: studii medii (absolvent de liceu)

Lector curs – prof. Stoiadin Gabriela: formator autorizat, profesor contabilitate, grad didactic 1, expert contabil, manager, formator proiecte cu finantare europeană.

Acte necesare (în copie): BI/CI, diplomă de studii, certificat de naștere, certificat de căsătorie (dacă este cazul).

**“Cursul de contabilitate este structurat în aşa fel încât să fie uşor de parcurs, cu aplicabilitate imediată şi o abordare practică, care să asigure dezvoltarea competenţelor specifice. Formatorul cursului deţine o vastă experienţă profesională şi pedagogică, astfel încât la final cursanţii vor avea o bază solidă de cunoştinţe”,** explică prof. Carmen Crişan.

Măsuri generale de prevenire și protecție COVID 2019 adoptate de CCIA Arad:

* amenajarea corespunzatoare a sălilor, cu respectareaa distanței sociale de minim 1,5 metri
* maximum 15 cursanți într-o sală de curs (o grupă cu un număr mai mare de cursanți va fi împărțită în subgrupe)
* decalarea programului și a pauzelor organizate, dacă se impune acest lucru
* impunerea purtării, pe toată perioada programului de formare profesională, a echipamentului de protecție - mască și mănuși
* amplasarea de dozatoare cu dezinfectant la intrare în sălile de curs
* asigurarea aerisirii periodice a încăperilor
* asigurarea în permanență la grupurile sanitare, de săpun și dezinfectant

Informaţii şi înscrieri: prof. Carmen Crişan, carmen.crisan@ccia-arad.ro, +40730 188 299.